અમદાવાદ, 1 ઓક્ટોબરઃ અમદાવાદ અર્બન ડેવલોપમેન્ટ ઓથોરિટી(ઔડા) દ્વારા ગયા અઠવાડિયે એક યાદી બનાવવામાં આવી છે, જેમાં અમદાવાદની એક કંપની સહિત આઠ આર્કિટેક્ચરલ અને ડિઝાઇન કંપનીઓનો સમાવેશ કરવામાં આવ્યો છે, આ કંપનીઓ આશ્રમ રોડ પર ઔડાની મહત્વકાંક્ષી 22 માળની બિલ્ડિંગની ડિઝાઇન તૈયાર કરશે. ઔડાએ ગયા વર્ષે 2013-2021નો ડેવલપમેન્ટ પ્લાન રજૂ કર્યો હતો. જેમાં સેન્ટ્રલ બિઝનેસ ડિસ્ટ્રિક્ટ બિલ્ડિંગ બનાવવાનો નિર્ણય કર્યો હતો. ઔડાની બધી કચેરીઓ નવી બહુમાળી ઈમારતમાં ખસેડવામાં આવશે.